Diari Oficial de la Generalitat Valenciana


Sumari del DOGV 6785, del 30-05-2012 (2012/5228)

RESOLUCIÓ de 21 de maig de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual es renova l'autorització per al trasplantament combinat renyó-pàncrees pediàtric a l'Hospital Universitari i Politècnic La Fe.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6785

Data del DOGV
:   30-05-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/5228


Data del document
:   21-05-2012

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 21 de maig de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual es renova l'autorització per al trasplantament combinat renyó-pàncrees pediàtric a l'Hospital Universitari i Politècnic La Fe. [2012/5228]  
L'Hospital Universitari i Politècnic La Fe va renovar l'autorització per a fer trasplantament combinat renyó-pàncrees pediàtric per mitjà de la Resolució, de la Conselleria de Sanitat, de 20 d'abril de 2007.  
Melchor Hoyos García, director de l'Hospital Universitari i Politècnic la Fe, va presentar sol·licitud de renovació d'autorització per al trasplantament combinat renyó-pàncrees pediàtric de l'Hospital Universitari i Politècnic la Fe amb data 20 de març de 2012.  
La Direcció General d'Ordenació i Assistència Sanitària i el director del Programa de Trasplantaments de la Comunitat Valenciana informen favorablement la renovació sol·licitada.  
  
Fonaments jurídics  
1. La Direcció General d'Avaluació, Qualitat i Atenció al Pacient, de la Conselleria de Sanitat, és competent en virtut del que establix l'Orde de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, del Consell de la Generalitat, sobre l'autorització sanitària i el Registre Autonòmic de Centres, Servicis i Establiments Sanitaris, i el Decret 111/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Sanitat i es modifica el Decret 25/2005, de 4 de febrer, del Consell, pel qual s'aproven els estatuts reguladors de l'Agència Valenciana de Salut.  
2. Es complix el que establix el Reial Decret 2070/1999, de 30 de desembre, pel qual es regulen les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits i, s'ha complit el que establix l'Orde de 26 de febrer de 2008, de la Conselleria de Sanitat.  
  
Vistos els antecedents de fet i els preceptes legals esmentats i els altres de pertinent aplicació, resolc:  
Renovar l'autorització per al trasplantament combinat renyó-pàncrees pediàtric a l'Hospital Universitari i Politècnic La Fe. Esta autorització serà vàlida per un període de cinc anys, a partir de la data d'esta resolució.  
L'autorització podrà ser revocada en qualsevol moment, si s'alteren o incomplixen els requisits i les consideracions que l'han fet possible.  
  
Als efectes de l'activitat que s'autoritza, el centre queda sotmés a la inspecció i al control de la Conselleria de Sanitat.  
Notifiqueu esta resolució als interessats, amb l'advertència que no posa fi a la via administrativa, i contra la qual poden interposar un recurs d'alçada davant del conseller de Sanitat, en el termini d'un mes comptador des de l'endemà de la data de notificació.  
  
València, 21 de maig de 2012.- El director general d'Avaluació, Qualitat i Atenció al Pacient: Ignacio Ferrer Cervera